Akcinė bendrovė

Akcinė bendrovė (AB; ) – bendrovė, kurios įstatinis kapitalas yra suskirstytas į dalis, vadinamas akcijomis; priklauso vienam ar keliems juridiniams ar fiziniams asmenims ir veikia kaip juridinis asmuo.Akcinė bendrovė. Visuotinė lietuvių enciklopedija. Nuoroda tikrinta 2022-01-18. Akcinė bendrovė, kurios akcijomis vertybinių popierių biržoje prekiaujama, vadinama atvirąja. Jei akcijos neplatinamos viešai, tokia bendrovė yra uždaroji akcinė bendrovė (UAB; ).Uždaroji akcinė bendrovė. Visuotinė lietuvių enciklopedija. Nuoroda tikrinta 2022-01-18.

Tiek AB, tiek UAB yra ribotos civilinės atsakomybės pelno siekiantis juridinis asmuo, akcininkai už jos prievoles atsako tik ta savo turto dalimi, kurią jie įnešė ar turėjo įnešti į bendrovės įstatinį kapitalą. Uždarosios akcinės bendrovės valdymas yra toks pat, kaip ir akcinės bendrovės. AB labiau tinka stambiajam verslui organizuoti, UAB – smulkiajam ir vidutiniam verslui organizuoti.

 Akcinės ar uždaros akcinės bendrovės valdymas 
250px|right|thumb

Aukščiausias bendrovės valdymo organas yra akcininkų susirinkimas. Jis tvirtina bendrovės įstatus, stebėtojų tarybą, jei stebėtojų taryba nesudaroma, tai bendrovės valdybą, jei bendrovės valdyba nesudaroma išrenkama administracija ir bendrovės vadovas.Akcinės bendrovės valdymas. Visuotinė lietuvių enciklopedija. Nuoroda tikrinta 2022-01-18. 

Vadybininkai administruoja tris pagrindinius verslo vertės komponentus: finansinius išteklius, kapitalą ir materialus resursus bei žmogiškuosius išteklius. Šie ištekliai yra administruojami mažiausiai penkiose funkcinėse srityse: teisinės sutartys, gamybos ar paslaugų pateikimas, rinkodara, apskaita ir finansavimas, žmogiškieji ištekliai. Akcininkų susirinkimas išrenka išorės audito įmonę, paskirsto pelną, didina ar mažina įstatinį kapitalą, gali reorganizuoti arba likviduoti akcinę bendrovę ir kita.

Stebėtojų taryba akcininkų susirinkimo suteiktų įgaliojimų ribose kontroliuoja bendrovės veiklą, renka valdybos narius, jei nėra numatyta bendrovės valdyme valdybos narių institucijos paskiria vadovą. Valdybos nariai jiems suteiktų įgaliojimų ribose kolegialiai dalyvauja bendrovės valdyme, su jais bendrovės vadovas privalo derinti svarbesnius, bendrovės nuostatuose nurodytus sprendimus. Bendrovės vadovas vienvaldžiai priima sprendimus savo įgaliojimų ribose.

Įprasta, kad kuo mažesnė bendrovė tuo ji turi mažiau valdymo institucijų. Jei bendrovės vienintelis ar pagrindinis akcininkas save paskiria bendrovės vadovu, tai jisai žinoma sau pačiam suteikia plačius įgaliojimus, jei paskiriamas kitas žmogus, tai siekiant užkirsti kelią piktnaudžiavimams ir turto pasisavinimui jam suteikiami mažesni įgaliojimai.

Sutarčių teisėje nėra vertinama ar produkcija ir paslaugos buvo pardavinėjami per pigiai, ar perkami per brangiai. Turto iššvaistymas laikomas, tik kai turtas pasidovanojamas ar padovanojamas ar tiesiog atiduodamas. Todėl bendrovės vadovas, jei tai nenumatyta jo įgaliojimuose neturi teisės labdarai skirti bendrovės lėšų. Tiesiog vertinama, ar bendrovę valdanti institucija ar vadovas veikė savo įgaliojimų ribose. Todėl bendrovės nuostatuose nurodoma, nuo kokios sumos bendrovės vadovui sandorį reikia derinti su bendrovės valdybą, jei tokia yra, jei valdybos nėra bendrovės vadovas svarbesnius sprendimus turi derinti su akcininkų susirinkimu. Tai gali būti nekilnojamo turto pirkimas, pardavimas, didesnės paskolos ėmimas ar suteikimas ir t. t. Kita kontrolės priemonė įvairių išlaidų limitavimas, tai kokią suma ar dalis nuo pajamų skiriama įvairių rūšių išlaidoms: darbo užmokesčiui, žaliavoms, komunalinėms paslaugoms, reklamai, prezentacijai ir t. t. Gali būti nustatomi konkretūs algų dydžiai.

 Akcinės ir uždaros akcinės bendrovės skirtumai ir panašumai Lietuvoje 
 Reikalavimai  Akcinė bendrovė  Uždara akcinė bendrovė Sutrumpinimai  AB  UAB Akcininkų skaičius  Neribotas  Ribotas Įstatinis kapitalas  Nuo 25 tūkst. Eur.Infolex. Lietuvos Respublikos akcinių bendrovių įstatymas. Teisės akto redakcija įsigalioja nuo: 2022-01-02.  Nuo 1 tūkst. Eur. Kasmetinis akcininkų susirinkimas  Būtinas  Būtinas Akcijų platinimas  Gali būti platinama viešai  (Vertybinių popierių biržoje)  Viešai platinti draudžiama  (Vertybinių popierių biržoje) Stebėtojų tarybos narių skaičius  (Jei yra)  Nuo 3 iki 15  Nuo 3 iki 15. Valdybos narių skaičius  (Jei yra)  Nuo 3  Nuo 3 Bendrovės vadovas  Privaloma  Privaloma Kasmetinis auditinis patikrinimas  Privalomas  Privalomas

 Išnašos 

Kategorija:Įmonių formos
Kategorija:Akcinių bendrovių teisė